**สำนักวิชาแพทยศาสตร์ มหาวิทยาลัยเทคโนโลยีสุรนารี** (อังกฤษ : Institute of Medicine, Suranaree University of Technology) เป็นสำนักวิชาแพทยศาสตร์ในจังหวัดนครราชสีมา เป็นโรงเรียนแพทย์แห่งที่ 2 ของภาคตะวันออกเฉียงเหนือตามการจัดตั้ง และเป็นโรงเรียนแพทย์แห่งที่ 3 ของภาคตะวันออกเฉียงเหนือที่ได้รับการรับรองจากแพทยสภา ถัดจากคณะแพทยศาสตร์ มหาวิทยาลัยขอนแก่น และคณะแพทยศาสตร์ มหาวิทยาลัยมหาสารคาม

ประวัติ
-------

เนื่องจากประเทศไทยประสบปัญหาขาดแคลนแพทย์ คณะรัฐมนตรีในการประชุมเมื่อวันที่ 12 กันยายน 2535 ได้มีมติให้ทบวงมหาวิทยาลัยเพิ่มการรับนักศึกษาแผนปกติ ตั้งแต่ พ.ศ. 2536 อีกปีละ 340 คน ต่อมาในปี พ.ศ. 2536 ได้พิจารณาให้จัดตั้งคณะแพทยศาสตร์ในส่วนภูมิภาคเพิ่มขึ้นอีก สำนักวิชาแพทยศาสตร์ มหาวิทยาลัยเทคโนโลยีสุรนารี เป็นสำนักวิชาหนึ่งที่ได้จัดตั้งขึ้นโดยมีประกาศในราชกิจจานุเบกษา ฉบับพิเศษ หน้า 22 เล่ม 110 ตอนที่ 210 ลงวันที่ 15 ธันวาคม 2536 

มหาวิทยาลัยเทคโนโลยีสุรนารี ได้เสนอโครงการจัดตั้งสำนักวิชาแพทยศาสตร์ เพื่อขออนุมัติดำเนินการในเดือนสิงหาคม 2536 คณะรัฐมนตรีในการประชุมเมื่อวันที่ 18 มกราคม 2537 ได้ลงมติเห็นชอบในหลักการ และให้ทบวงมหาวิทยาลัยจัดทำรายละเอียดความพร้อมและความเป็นไปได้ของโครงการ คณะรัฐมนตรีในการประชุมเมื่อวันที่ 7 มิถุนายน 2537 ได้มีมติเห็นชอบในหลักการให้กระทรวงสาธารณสุขจัดทำโครงการผลิตแพทย์เพิ่มเพื่อชาวชนบทในช่วงปี พ.ศ. 2539 - 2549 ต่อมารัฐมนตรีว่าการทบวงมหาวิทยาลัยและรัฐมนตรีว่าการกระทรวงสาธารณสุข ได้ลงนามความร่วมมือในการผลิตแพทย์เพิ่มเพื่อชาวชนบท ระหว่างกระทรวงสาธารณสุข และ ทบวงมหาวิทยาลัย เมื่อวันที่ 19 ธันวาคม 2537

สำนักวิชาแพทยศาสตร์ได้จัดทำโครงการจัดตั้งระบบวิทยาศาสตร์สุขภาพ ในเดือนมกราคม 2538 ซึ่งประกอบด้วย สำนักวิชาแพทยศาสตร์ สำนักวิชาทันตแพทยศาสตร์ สำนักวิชาเภสัชศาสตร์ สำนักวิชาพยาบาลศาสตร์ และศูนย์การแพทย์ โดยในระยะแรกจะจัดตั้งสำนักวิชาแพทยศาสตร์ สำนักวิชาพยาบาลศาสตร์ และศูนย์การแพทย์ เพื่อผลิตแพทย์ พยาบาล และเทคนิคการแพทย์ ซึ่งเป็นบุคลากรอุดมศึกษาที่ขาดแคลนมาก

ต่อมาในปี 2540 ประเทศไทยประสบปัญหาภาวะเศรษฐกิจ จึงให้ชะลอโครงการดังกล่าวไว้ก่อน โดยในปี 2541 สำนักวิชาแพทยศาสตร์ ได้พัฒนาหลักสูตรการศึกษาระดับปริญญาตรี จำนวน 5 หลักสูตร ซึ่งสภาวิชาการ มหาวิทยาลัยเทคโนโลยีสุรนารี ในการประชุมครั้งที่ 8/2541 วันที่ 25 พฤศจิกายน พ.ศ. 2541 ได้ให้ความเห็นชอบ ดังนี้ 
1. หลักสูตรวิทยาศาสตรบัณฑิต สาขาวิชาอนามัยสิ่งแวดล้อม (หลักสูตรใหม่ พ.ศ. 2541)
2. หลักสูตรวิทยาศาสตรบัณฑิต สาขาวิชาอาชีวอนามัยและความปลอดภัย (หลักสูตรใหม่ พ.ศ. 2541)
3. หลักสูตรวิทยาศาสตรบัณฑิต สาขาวิชาเทคนิคการแพทย์ (หลักสูตรใหม่ พ.ศ. 2541)
4. หลักสูตรพยาบาลศาสตรบัณฑิต สาขาวิชาพยาบาลศาสตร์ (หลักสูตรใหม่ พ.ศ. 2541)
5. หลักสูตรแพทยศาสตรบัณฑิต (ฉบับปรับปรุง พ.ศ. 2541)

ในปีการศึกษา 2542 สำนักวิชาแพทยศาสตร์เปิดสอนหลักสูตรระดับปริญญาตรี (4 ปี) จำนวน 2 หลักสูตร ได้แก่ หลักสูตรวิทยาศาสตรบัณฑิต สาขาวิชาอนามัยสิ่งแวดล้อม และ หลักสูตรวิทยาศาสตรบัณฑิต สาขาวิชาอาชีวอนามัยและความปลอดภัย

สำนักวิชาแพทยศาสตร์ มหาวิทยาลัยเทคโนโลยีสุรนารี เป็นสถาบันแพทยศาสตร์ในกำกับของรัฐบาลแห่งแรกของประเทศไทย เป็นสถาบันแพทย์แห่งที่ 12 ของประเทศไทยได้จัดตั้งขึ้นโดยมีข้อกำหนดของมหาวิทยาลัยเทคโนโลยีสุรนารี ว่าด้วยการจัดตั้งสำนักวิชาแพทยศาสตร์ ซึ่งมีประกาศในราชกิจจานุเบกษา ฉบับพิเศษ หน้า 22 เล่ม 110 ตอนที่ 210 ลงวันที่ 15 ธันวาคม 2536 
คณะกรรมการแพทยสภา ในการประชุมครั้งที่ 8/2550 เมื่อวันที่ 9 สิงหาคม 2550 ได้มีมติรับรองหลักสูตรแพทยศาสตรบัณฑิต (หลักสูตรปรับปรุง พ.ศ. 2550) สำนักวิชาแพทยศาสตร์ มหาวิทยาลัยเทคโนโลยีสุรนารี ปีการศึกษา 2549 มหาวิทยาลัยได้เปิดรับนักศึกษาแพทย์รุ่นแรกในโครงการผลิตแพทย์และพยาบาลเพิ่ม ภายใต้ความร่วมมือระหว่างมหาวิทยาลัยเทคโนโลยีสุรนารี สำนักงานคณะกรรมการการอุดมศึกษา และกระทรวงสาธารณสุข โดยรับนักศึกษารุ่นละ 48 คน และต่อมาปี 2550 ได้รับนักศึกษาจาก 2 โครงการ คือ โครงการร่วมผลิตแพทย์เพิ่ม และโครงการกระจายแพทย์หนึ่งอำเภอหนึ่งทุน

ในปี 2553 ได้มีการเปิดให้บริการ **ศูนย์ปฏิบัติการทางการแพทย์และสาธารณสุข** ซึ่งได้เปลี่ยนชื่อเป็น **โรงพยาบาลมหาวิทยาลัยเทคโนโลยีสุรนารี** ในเวลาต่อมา

ทำเนียบคณบดี
------------

รายนามคณบดีสำนักวิชาแพทยศาสตร์ มหาวิทยาลัยเทคโนโลยีสุรนารี ตั้งแต่ก่อตั้งจนถึงปัจจุบันมีดังนี้

|  |
| --- |
| **คณบดีสำนักวิชาแพทยศาสตร์ มหาวิทยาลัยเทคโนโลยีสุรนารี** |
| รายนามคณบดี | วาระการดำรงตำแหน่ง |
| 1. ศ.เกียรติคุณ พล.ต.หญิง พญ.วณิช วรรณพฤกษ์ | - อดีตคณบดี |
| 2. ศาสตราจารย์ นายแพทย์สุกิจ พันธุ์พิมานมาศ | - อดีตคณบดี |
| 3. อาจารย์ นายแพทย์ ดร.นิวัฒน์ชัย นามวิชัยศิริกุล | -อดีตคณบดี |
| 4. รองศาสตราจารย์ นายแพทย์สุธรรม ปิ่นเจริญ | -คณบดี (ปัจจุบัน) |

หลักสูตรการศึกษา
----------------

ปัจจุบัน สำนักวิชาแพทยศาสตร์ มหาวิทยาลัยเทคโนโลยีสุรนารี เปิดทำการเรียนการสอน 3 หลักสูตร ใน 3 สาขาวิชา ดังต่อไปนี้

| หลักสูตรที่เปิดสอนในสำนักวิชาแพทยศาสตร์ มหาวิทยาลัยเทคโนโลยีสุรนารี |
| --- |
| ระดับปริญญาบัณฑิต | ระดับปริญญามหาบัณฑิต | ระดับปริญญาดุษฎีบัณฑิต |
| **หลักสูตรแพทยศาสตรบัณฑิต (พ.บ.)** * สาขาวิชาแพทยศาสตร์
 | **หลักสูตรวิทยาศาสตรมหาบัณฑิต (วท.บ.)*** สาขาวิชาเวชศาสตร์ปริวรรต (นานาชาติ)
 | **หลักสูตรวิทยาศาสตรดุษฎีบัณฑิต (วท.ด.)*** สาขาวิชาเวชศาสตร์ปริวรรต (นานาชาติ)
 |
|

### หลักสูตรแพทยศาสตรบัณฑิต

* **ระยะเวลาการศึกษา**

ระยะเวลาการศึกษา 6 ปี และเป็นไปตามข้อบังคับมหาวิทยาลัยเทคโนโลยีสุรนารีว่าด้วยการศึกษาขั้นปริญญาตรี 

* **ระบบการศึกษา**

เป็นไปตามข้อบังคับมหาวิทยาลัยเทคโนโลยีสุรนารีว่าด้วยการศึกษาขั้นปริญญาตรี และตามแผนการการจัดการศึกษาของหลักสูตรแพทยศาสตรบัณฑิตของมหาวิทยาลัยเทคโนโลยีสุรนารี ดังนี้
แผนการศึกษาชั้นปีที่ 1, 2, และ 3 : จัดการศึกษาเป็นระบบไตรภาค (trimester) 
แผนการศึกษาชั้นปีที่ 4, 5, และ 6 : จัดแบ่งนักศึกษาออกเป็นกลุ่มและหมุนเวียนกลุ่มนักศึกษาเรียนบรรยายวิชาเป็นรายสัปดาห์จนครบตามรายวิชา และหน่วยกิตที่กำหนดตลอดปีการศึกษา

การรับบุคคลเข้าศึกษาในหลักสูตรแพทยศาสตรบัณฑิต
---------------------------------------------

สำนักวิชาแพทยศาสตร์ มหาวิทยาลัยเทคโนโลยีสุรนารี เปิดรับนักศึกษาแพทย์ จำนวน 80 คน รับนักเรียนที่สำเร็จการศึกษาระดับมัธยมศึกษาตอนปลายที่มีภูมิลำเนาอยู่ในจังหวัด คือ นครราชสีมา สุรินทร์ บุรีรัมย์ และ ชัยภูมิ โดยวิธีรับตรงของมหาวิทยาลัย โดยทำการสอบข้อเขียนในเดือนธันวาคม ประกอบด้วย 5 วิชาคือ คณิตศาสตร์ ฟิสิกส์ เคมี ชีววิทยา และอังกฤษ

สถานที่จัดการเรียนการสอน
------------------------

ชั้นปีที่ 1 เรียนวิชาพื้นฐานทั่วไป เรียนที่อาคารเรียนรวม 1และ2 ของมหาวิทยาลัย 
ชั้นปีที่ 2-3 เรียนวิชาปรีคลีนิค เรียนที่อาคารเฉลิมพระเกียรติ 72 พรรษา บรมราชินีนาถ ซึ่งอยู่ในสังกัดของศูนย์เครื่องมือวิทยาศาสตร์และเทคโนโลยี มหาวิทยาลัยเทคโนโลยีสุรนารี
ชั้นปีที่ 4-6 เรียนที่ศูนย์แพทยศาสตร์ชั้นคลีนิค โรงพยาบาลบุรีรัมย์และสุรินทร์

โรงพยาบาลมหาวิทยาลัยและสถาบันร่วมผลิตแพทย์
------------------------------------------

โรงพยาบาลที่ผลิตแพทย์ร่วมกับสำนักวิชาแพทยศาสตร์ มหาวิทยาลัยเทคโนโลยีสุรนารีในระดับชั้นคลินิก (ชั้นปี 4 - 6) มีทั้งสิ้น 3 โรงพยาบาล โดยได้มีการจัดตั้ง "ศูนย์แพทยศาสตรศึกษาชั้นคลินิก" ในโรงพยาบาลต่างๆ ที่ร่วมผลิตแพทย์ในสังกัดกระทรวงสาธารณสุข มีดังนี้

| โรงพยาบาลมหาวิทยาลัยในสังกัดสำนักวิชาแพทยศาสตร์ มหาวิทยาลัยเทคโนโลยีสุรนารี |
| --- |
| โรงพยาบาล | จังหวัด | สังกัด |
| โรงพยาบาลมหาวิทยาลัยเทคโนโลยีสุรนารี | จังหวัดนครราชสีมา | สำนักวิชาแพทยศาสตร์ มหาวิทยาลัยเทคโนโลยีสุรนารี |
| สถาบันร่วมผลิตแพทย์ สำนักวิชาแพทยศาสตร์ มหาวิทยาลัยเทคโนโลยีสุรนารี |
| โรงพยาบาล | จังหวัด | สังกัด |
| ศูนย์แพทยศาสตรศึกษาชั้นคลินิก โรงพยาบาลบุรีรัมย์ | จังหวัดบุรีรัมย์ | กระทรวงสาธารณสุข |
| ศูนย์แพทยศาสตรศึกษาชั้นคลินิก โรงพยาบาลสุรินทร์ | จังหวัดสุรินทร์ | กระทรวงสาธารณสุข |
| ศูนย์แพทยศาสตรศึกษาชั้นคลินิก โรงพยาบาลชัยภูมิ | จังหวัดชัยภูมิ | กระทรวงสาธารณสุข |

อ้างอิง
-------

1. ↑  แพทยสภา. โรงเรียนแพทย์ภายในประเทศ ที่แพทยสภารับรอง เรียงลำดับ. 18 กุมภาพันธ์ 2565
2. ↑

* สำนักวิชาแพทยศาสตร์ มหาวิทยาลัยเทคโนโลยีสุรนารี เก็บถาวร 2015-06-18 ที่ เวย์แบ็กแมชชีน
* social network สำนักวิชาแพทยศาสตร์ มหาวิทยาลัยเทคโนโลยีสุรนารี
* ศูนย์แพทยศาสตรศึกษาชั้นคลินิก โรงพยาบาลสุรินทร์ เก็บถาวร 2010-04-06 ที่ เวย์แบ็กแมชชีน
* ศูนย์แพทยศาสตรศึกษาชั้นคลินิก โรงพยาบาลบุรีรัมย์ เก็บถาวร 2010-04-06 ที่ เวย์แบ็กแมชชีน

ดูเพิ่ม
-------

* สำนักวิชาแพทยศาสตร์ เก็บถาวร 2015-06-18 ที่ เวย์แบ็กแมชชีน
* มหาวิทยาลัยเทคโนโลยีสุรนารี
* รายชื่อคณะและวิทยาลัยแพทยศาสตร์ในประเทศไทย

แหล่งข้อมูลอื่น
---------------

| * ด
* ค
* ก
มหาวิทยาลัยเทคโนโลยีสุรนารี |
| --- |
| สัญลักษณ์ | ท้าวสุรนารี · สีแสด-สีทอง · ต้นปีบทอง |  |
| วิทยาเขต | นครราชสีมา |
| สำนักวิชา | 

|  |  |
| --- | --- |
| กลุ่มวิทยาศาสตร์สุขภาพ | ทันตแพทยศาสตร์ · แพทยศาสตร์ · พยาบาลศาสตร์ · สาธารณสุขศาสตร์ |
| กลุ่มวิทยาศาสตร์และเทคโนโลยี | เทคโนโลยีการเกษตร · วิทยาศาสตร์ · วิศวกรรมศาสตร์ · ศาสตร์และศิลป์ดิจิทัล |
| กลุ่มมนุษยศาสตร์และสังคมศาสตร์ | เทคโนโลยีสังคม |

 |
| สถาบันสมทบ | สถาบันการบินพลเรือน · ศพค.โรงพยาบาลสุรินทร์ · ศพค.โรงพยาบาลบุรีรัมย์ · ศพค.โรงพยาบาลชัยภูมิ |
| สถาบัน | สถาบันวิจัยและพัฒนา |
| โรงเรียน | โรงเรียนสุรวิวัฒน์ มหาวิทยาลัยเทคโนโลยีสุรนารี · โรงเรียนราชสีมาวิทยาลัย (โครงการห้องเรียน วมว.) |
| โรงพยาบาล | โรงพยาบาลมหาวิทยาลัยเทคโนโลยีสุรนารี |
| หน่วยงานอื่นๆ | สถาบันวิจัยแสงซินโครตรอน (องค์การมหาชน) · หอดูดาวเฉลิมพระเกียรติ 7 รอบพระชนมพรรษา นครราชสีมา · สโมสรเทคโนโลยีสุรนารี · สมาคมเทคโนโลยีสุรนารี · สหกรณ์ออมทรัพย์ มทส. · สมาคมสหกิจศึกษาไทย · ศูนย์กิจการนานาชาติ · ศูนย์คอมพิวเตอร์ · ศูนย์เครื่องมือวิทยาศาสตร์และเทคโนโลยี · ศูนย์บริการการศึกษา · ศูนย์บรรณสารและสื่อการศึกษา · ศูนย์นวัตกรรมและเทคโนโลยีการศึกษา · ศูนย์สหกิจศึกษาและพัฒนาอาชีพ |
| หมวดหมู่ • โครงการ • สถานีย่อย |

| * ด
* ค
* ก
สถาบันร่วมผลิตแพทย์แห่งสำนักวิชาแพทยศาสตร์ มหาวิทยาลัยเทคโนโลยีสุรนารี |
| --- |
| โรงพยาบาลมหาวิทยาลัย | โรงพยาบาลมหาวิทยาลัยเทคโนโลยีสุรนารี |  |
| ศูนย์แพทยศาสตรศึกษาชั้นคลินิก | โรงพยาบาลบุรีรัมย์ · โรงพยาบาลสุรินทร์ · โรงพยาบาลชัยภูมิ |

| * ด
* ค
* ก
รายชื่อโรงเรียนแพทย์ในประเทศไทย ไทย |
| --- |
| สถาบันอุดมศึกษาของรัฐ | นราธิวาสราชนครินทร์ • นเรศวร • พระบรมราชชนก • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ • ขอนแก่น • จุฬาภรณ์ • จุฬาลงกรณ์ • เชียงใหม่ • ธรรมศาสตร์ (แพทยศาสตร์) • ธรรมศาสตร์ (นานาชาติจุฬาภรณ์) • นวมินทราธิราช (วชิรพยาบาล) • บูรพา • พะเยา • มหิดล (รามาธิบดี) • มหิดล (ศิริราชพยาบาล) • มหิดล (ร่วมผลิตกระทรวงสาธารณสุข) • แม่ฟ้าหลวง • ลาดกระบัง • วลัยลักษณ์ • ศรีนครินทรวิโรฒ • สงขลานครินทร์ • สุรนารี |
| สถาบันอุดมศึกษาเอกชน | รังสิต • สยาม • กรุงเทพธนบุรี • เวสเทิร์น |
| สถาบันการศึกษา  ของทหารและตำรวจ | พระมงกุฎเกล้า |
| หน่วยงานที่เกี่ยวข้อง | กลุ่มสถาบันแพทยศาสตร์แห่งประเทศไทย (กสพท) • สหพันธ์นิสิตนักศึกษาแพทย์แห่งประเทศไทย (สพท) • สมาพันธ์นิสิตนักศึกษาแพทย์นานาชาติ (IFMSA) • สมาพันธ์นิสิตนักศึกษาแพทย์นานาชาติแห่งประเทศไทย (IFMSA-Thailand) • โครงการหน่วยแพทย์อาสาพัฒนาชุมชน • แพทยสภา • กระทรวงสาธารณสุข • กรมการแพทย์ • สภากาชาดไทย • สำนักการแพทย์ กรุงเทพมหานคร • กระทรวงกลาโหม |
| รายชื่อ • หมวดหมู่ • โครงการ • สถานีย่อย |